《云台图功臣》
宋代·林希逸

四七纷纭后，慇勤帝念功。干云台百尺，依日汉群公。

栖爵侵霄汉，挥毫萃画工。位分勋次第，像列壁西东。

貌写丹青里，名垂竹帛中。凌烟生面笔，人物古今同。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。